Temeljem članka 140. Zakona o zdravstvenoj zaštiti („Narodne novine“ br. 150/08, 71/10, 139/10, 22/11, 84/11, 12/12, 35/12, 70/12,82/13,159/13,22/14, i 154/14), Pravilnika o mjerilima za prijam specijalizanata („Narodne novine“ br. 83/15), a sukladno Planu specijalizacija za 2018. godinu odobrenom dopisom Ministarstva zdravstva KLASA:131-01/18-01/82; URBROJ:534-03-2-2/3-18-2) od 30. svibnja 2018.

godine ravnatelj Specijalne bolnice za kronične bolesti dječje dobi Gornja Bistra raspisuje:

**NATJEČAJ**

**Za prijam specijalizanta/ice na specijalističko usavršavanje iz pedijatrije**

Uvjeti:

* Zdravstveni radnik VSS, završen medicinski fakultet
* Odobrenje za samostalan rad (licenca)

Uz prijavu na natječaj pristupnici trebaju dostaviti sljedeće dokaze o ispunjavanju uvjeta iz natječaja:

1. Zamolba i životopis
2. Preslika domovnice
3. Preslika diplome
4. Presliku prijepisa položenih ispita na studiju
5. Presliku potvrde o prosjeku ocjena tijekom studija i duljini trajanja studija
6. Preslika uvjerenja o položenom stručnom ispitu
7. Presliku odobrenja za samostalan rad

Uz osnovnu dokumentaciju pristupnici dostavljaju još:

1. Presliku nagrada za vrijeme studija
2. Presliku potvrde o statusu poslijediplomskog doktorskog studija
3. Presliku objavljenih radova s područja struke
4. Potvrdu Hrvatskog zavoda za mirovinsko osiguranje o evidentiranom stažu ako je pristupnik radio u struci.

Prijave s potrebnom dokumentacijom o ispunjavanu uvjeta iz natječaja podnose se Specijalnoj bolnici za kronične bolesti dječje dobi Gornja Bistra, Bolnička 21, 10298 Bistra, osobno ili poštom s naznakom „Natječaj za specijalizaciju“ u roku od 15 dana od objave natječaja u dnevnom tisku.

Prijave i dokumentaciju pregledat će Povjerenstvo koje će objaviti listu pristupnika s bodovima, a po obavljenim razgovorima dati prijedlog za izbor specijalizanta.

Nepravodobne i nepotpune prijave neće se razmatrati.

O terminima razgovora i objavljivanju liste rezultata svaki pristupnik će biti obaviješten putem e-maila. Odluka o izboru specijalizanta objavljuje se i na mrežnim stranicama bolnice [www.bolnica-bistra.hr](http://www.bolnica-bistra.hr)

Ugovor o radu s izabranim specijalizantom sklapa se na neodređeno vrijeme uz ugovorni probni rok u trajanju od 6 mjeseci.

U Gornjoj Bistri, 12.7.2018. RAVNATELJ

Renato Mittermayer,dr.med.spec